In nomine Verbi incarnati. Noverint cuncti fideles, quod nos duo fratres Dodo et Durannus donamus Deo et sanctis apostolis ejus Petro et Paulo, ad locum Cluniacum, terram quæ conjacet in villa Vetus Curt: in uno loco dimidium curtile cum vinea et salceto, et in alio loco unum pratum quod vadit in longo usque in rivo currente, et in lato IIII perticas; et in alio loco unam tillam quæ Cires vocatur; et in altero loco unum campum qui vocatur Emaus, et habet in longum perticas III; et de alia terra quæ ibi remanet duas partes in locum scamii. S. Dodonis. S. Duranni, fratris ejus, qui fieri et firmare rogaverunt. S. Ascherii. S. Alarici. S. Aymonis. S. Clementis. S. Tedrici. S. Andreæ. S. Duranni.